Lav et referat af nedenstående tekst:

Tekst:
Det er meget lidt, de to pensionister fra Aars Bjarne Sørensen og Ejvind Lassen ved om den ukrainske kvinde, de har samlet op på en banegård i Polen. Sent torsdag aften samlede de ukrainske Vira Omkydach op, efter hun havde siddet 11 timer i kulden på banegården i den polske by Rzeszow. Inden da havde hun brugt to døgn på at komme til den polsk-ukrainske grænse fra Kharkiv. - Det har været en rigtig lang tur for hende. Hun var træt, og hun sov, lige da hun kom ind i bilen, siger Bjarne Sørensen. Nu skal de to pensionister fra Himmerland igen fredag til den ukrainske grænse, hvor de skal have flere ukrainske flygtninge med i minibussen. Planen fra starten var, at de skulle have 13 flygtninge med, men nu har de sendt deres tolk med en anden bus, så de kan have 14 med i bussen. - Vi kører ned på den opsamlingsplads, hvor de kommer til, og så bliver de fordelt, siger Ejvind Lassen. Torsdag eftermiddag og aften tømte Bjarne Sørensen og Ejvind Lassen deres minibus for alle de ting, de havde med til ukrainerne. Det var både sutteflasker, tæpper og andre vigtige ting, ukrainerne kunne bruge, mens de venter på, at de kan komme ud af landet. - Det gik sådan set rigtig godt. Der var lidt ventetid hernede, men da vi først kom i gang, så gik det fint, men det blev sent, inden vi var færdige. Klokken var næsten tre, inden vi kom derfra, siger Bjarne.

Referat:
De to pensionister fra Himmerland samlede torsdag aften ukrainske Vira op på en banegård i Polen. Her havde hun siddet i kulden i 11 timer.